Ֆաթավու Սաֆիու

Ֆաթավու Սաֆիու (), գանացի պրոֆեսիոնալ ֆուտբոլիստ, որը որպես հարձակվող խաղում է շվեդական «Թրոլհեթան» ՖԱ-ում։

Ակումբային կարիերա

Վաղ կարիերա 
Սաֆիուն իր կարիերան սկսել է «Լիբերթի Պրոֆեշիոնալս» ՖԱ-ում, մինչ «Ինտերնեշնալ» ՖԱ տեղափոխվելը։ 2013 թվականին վարձավճարով հանդես է եկել շվեդական «Վիմմերբի» ՖԱ-ում, իսկ 2015 թվականին՝ Ամերիկյան Միացյալ ֆուտբոլային լիգայի «Պորտլենդ Թիմբերս 2» ՖԱ-ում, իսկ 2016 թվականին՝ «Ուայթքեփս 2» ՖԱ-ում։

«Ինտեր Ալլիես» 
2014 թվականին «Վիմմերբի» ՖԱ-ի վարձակալությունից վերադառնալուց հետո նա խաղացել է Գանայի ֆուտբոլի առաջնության 2013-2014 մրցաշրջանում։ Սաֆիուն անցկացրել է 14 հանդիպում, որոնց ընթացքում դարձել է 7 գոլի և 4 գոլային փոխանցման հեղինակ՝ այդպիսով ակումբին օգնելով խուսափել մրցաշրջանից դուրս մնալուց և զբաղեցնել 6-րդ հորիզոնականը։ Նա խմբին առաջնորդել է նաև առաջին անգամ մասնակցելու Գանայի ֆուտբոլի գավաթի եզրափակիչ փուլին՝ կիսաեզրափակչում «Feyenoord»-ի դեմ խաղում դառնալով միակ գոլի հեղինակը։ Այնուամենայնիվ խումբը եզրափակչում պարտվել է «Kumasi Asante Kotoko» ՖԱ-ին։

«Շիրակ ՖԱ» 
2017 թվականի փետրվարին Սաֆիուն «Շիրակ» ՖԱ-ի հետ վեցամսյա վարձակալման պայմանագիր է կնքել, ըստ որի 2017 թվականի հունիսի 9-ին հեռացել է ակումբից։ Կարճ վարձակալության ընթացքում նա նվաճել է իր առաջին պրոֆեսիոնալ գավաթը այն բանից հետո, երբ «Շիրակ»-ը եզրափակչում 3:0 հաշվով հաղթել է «Փյունիկ»-ին և նվաճել Հայաստանի ֆուտբոլի 2016-2017 մրցաշրջանի գավաթը։

«Իլեվեն Վոնդր» 
2018 թվականի ապրիլին Սաֆիուն միացել է իր ծննդավայրի ֆուտբոլային ակումբին՝ «Իլեվեն Վոնդրս»-ին՝ որպես ազատ գործակալ Գանայի ֆուտբոլի առաջնության առաջին արշավից հետո։ Նա պայամանագիր է կնքել նորաբաց ակումբի հետ։ 2018 թվականի մայիսի 6-ին Սաֆիուն նշել է իր նորամուտը «Cape Coast Ebusua Dwarfs» ՖԱ-ի դեմ խաղում, որի ընթացքում դարձել է մեկ գոլի հեղինակ և կատարել է մեկ գոլային փոխանցում վետերան հարձակվող Ալեքս Ասամոային, ինչը նրանց 2։ 0 հաշվով հաղթանակ է բերել։ Ակումբում անցկացրած կարճ ժամանակահատվածում Սաֆիուն մասնակցել է 4 հանդիպման և դարձել 2 գոլի հեղինակ, երկրորդ գոլը գրանցել է 2018 թվականի մայիսի 30-ին «Բերեկում Չելսիի» դեմ խաղում, որում հաղթանակ են տարել 2:0 հաշվով։

«Ասանտե Կոտոկո» 
2018 թվականի նոյեմբերին՝ Աֆրիկյան ֆուտբոլի կոնֆեդերացիայի 2018-2019 մրցաշրջանի գավաթի մրցությանն ընդառաջ, Սաֆիուն միացել է «Ասանտե Կոտոկո» ՖԱ-ին։ Նա գրանցվել և ընդգրկվել է ակումբի պաշտոնական հայտացուցակում՝ մասնակցելու ԱՖԿ-ի (Աֆրիկյան ֆուտբոլի կոնֆեդերացիա) մրցաշարին։ Չնայած խմբային փուլում դուրս մնալուն՝ Սաֆիուն խմբի աչքի ընկնող խաղացողներից մեկն էր, որը 10 խաղում դարձել էր 3 գոլի հեղինակ, իսկ «Ասանտե Կոտոկո» ՖԱ-ն 11 տարվա մեջ առաջին անգամ դուրս է եկել մրցաշարի խմբային փուլ։ Առաջնությունում Սաֆիուն դարձել է 10 գոլի հեղինակ՝ դառնալով լավագույն ռմբարկու (հավասարվելով Դիովիսի Թեյլորին) և «Կոտոկո»-ին օգնել է հաղթել Գանայի ֆուտբոլի ասոցացիայի կարգավորման 2019 թվականի հատուկ մրցությունում։ Մրցաշրջանի ավարտին՝ 2019 թվականին, Գանայի ֆուտբոլային ասոցիացիան, ներկայացնելով Սաֆիուի ունեցաած ներդրումը, նրան ճանաչել է տարվա լավագույն ֆուտբոլիստ տանը։ Սաֆիուն հաղթել է իր թիմակից Ֆելիքս Անանին և «Accra Hearts of Oak»-ի պաշտպան Մոհամեդ Ալհասանին՝ նվաճելով մրցանակը։

«Թրելեբորգ» ՖԱ 
2019 թվականի օգոստոսի 13-ին շվեդական «Թրելեբորգ» ՖԱ-ն հայտարարել է մինչև 2019 թվականի մրցաշրջանի ավարտը Սաֆիուին մշտական հիմունքներով ձեռք բերելու և պայմանագիրը երկու տարով երկարաձգելու հնարավորության մասին։ Նախքան «Թրելեբորգ» ՖԱ-ի հետ պայմանագիր կնքելը, նա երկշաբաթյա փորձաշրջան է անցել շվեդական «Հելսինգբորգ» ՖԱ-ում, սակայն գործարքը չի կայացել այն բանից հետո, երբ երկու կողմերը չեն կարողացել համաձայնության գալ տրանսֆերային գնի շուրջ։ 2020 թվականի հուլիսի 26-ին Սաֆիուն կատարել է իր կարիերայի առաջին հեթ-տրիկը՝ երեք անգամ գրավելով «Դալկուրդ» ՖԱ-ի դարպասը, որը Սուպերէթթանի մրցաշրջանում ջախջախվել է 4:1 հաշվով։ Նա առաջին գոլը գրանցել է 12-րդ րոպեին և երկու արագ գոլի հեղինակ է դարձել 41-րդ և 43-րդ րոպեներին՝ առաջին խաղակեսում հեթ-տրիկ ձևակերպելով։ Այս գոլերի շնորհիվ Սաֆիուն ընդհատել է իր ութամսյա գոլային երաշտը՝ 2019 թվականի նոյեմբերի 3-ին «Յոչեպինգս Սյոդրա» ՖԱ-ի դեմ խաղում գրավելով վերջինիս դարպասը։

«Թրոլհեթան» 
2021 թվականի օգոստոսի 11-ին Սաֆիուն շվեդական երրորդ մակարդակի «Էթթան»-ից տեղափոխվել է «Թրոլհթան»։

Միջազգային կարիերա 
2019 թվականի հունիսին Սաֆիուն Գանայի ֆուտբոլի ազգային հավքականին միանալու առաջարկ է ստացել Քվեսի Ջեյմսի կողմից՝ Աֆրիկայի ազգերի գավաթի մրցությունում Նամիբիայի դեմ ընկերական խաղին ընդառաջ։ 2019 թվականի հունիսի 10-ին նշել է նորամուտը այն բանից հետո, երբ ընդգրկվել է խաղի մեկնարկային կազմում, որն ավարտվել է 1։ 0 հաշվով՝ հօգուտ նամիբացի գործընկերների։

Անձնական կյանք 
2019 թվականի հունվարի 5-ին Սաֆիուն իսլամական արարողակարգին համապատասխան ամուսնացել է ընկերուհու՝ Ադիրա Յաֆարի հետ, իր հայրենի Թեքիման քաղաքի «Encom» հյուրանոցում։

Նվաճումներ 
«Շիրակ» ՖԱ
 Հայաստանի գավաթ․ 2016-2017
«Ասանտե Կոտոկո»
 Գանայի ֆուտբոլի ասոցացիայի հատուկ մրցություն․ 2019
Անհատական
 Գանայի ֆուտբոլի ասոցացիայի հատուկ մրցության «Լավագույն ռմբարկու»․ 2019
Գանայի ֆուտբոլային մրցանականեր «Տարվա լավագույն խաղացող տանը»․ 2019

Ծանոթագրություններ

Արտաքին հղումներ 
Timbers 2 bio
Fatawu Safiu 

Շիրակի ֆուտբոլիստներ
Ֆուտբոլիստներ